b'\n_START_ARTICLE_\nGen\xc3\xads Ponjoan Roura\n_START_SECTION_\nBiografia\n_START_PARAGRAPH_\nDescendent d\'una fam\xc3\xadlia de professions liberals, va decidir estudiar la carrera de Medicina. En acabar la carrera va exercir de metge a Tordera. Poc temps, ja que va acaabr venint a Calonge  per substituir el seu cos\xc3\xad Artur, mort prematurament. Va exercir de metge a Calonge tota la seva vida, amb una dedicaci\xc3\xb3 especial a la gent amb pocs recursos._NEWLINE_Va ser fiscal municipal l\'any 1907. Era conegut popularment com "el senyor Nisu". _NEWLINE_Durant la seva vida, va idear molts projectes relacionats amb la millora de Calonge: va projectar la portada d\'aig\xc3\xbces a la poblaci\xc3\xb3, la irrigaci\xc3\xb3 dels camps de conreus del Pla, el disseny de la carretera de Llagostera a Palafrugell, la idea del ferrocarril de sant Feliu de Gu\xc3\xadxols a Palam\xc3\xb3s. Tamb\xc3\xa9 va oferir diverses confer\xc3\xa8ncies cient\xc3\xadfiques al casino obrer La Fraternitat._NEWLINE_Mor\xc3\xad als 53 anys a causa d\'un tumor a la bufeta de l\'orina. La Fraternitat, en acte necrol\xc3\xb2gic li va descobrir un retrat en el casino. L\'Ajuntament, per la seva banda, li va dedicar un carrer.'